ב-12 בספטמבר 2019 הגיע ספירובסקי לישראל וחתם לשלוש שנים בהפועל תל אביב. יומיים לאחר מכן ערך את הופעת הבכורה שלו במועדון, כשפתח בהרכב ובישל למרווין פירסמן את השער הראשון במשחק מול סקציה נס ציונה, שהסתיים בתיקו 1–1. ב-22 בדצמבר 2019 כבש ספירובסקי את שער הבכורה שלו במדי הפועל תל אביב, בניצחון 2–0 על הפועל קטמון בגביע המדינה. ב-5 בינואר 2020 כבש את שער הבכורה שלו בליגת העל, בניצחון 1–0 על הפועל באר שבע, ובסך הכל בעונת &lt;a href="%D7%A2%D7%95%D7%A0%D7%AA%202019/2020%20%D7%91%D7%9C%D7%99%D7%92%D7%AA%20%D7%94%D7%A2%D7%9C%20%D7%91%D7%9B%D7%93%D7%95%D7%A8%D7%92%D7%9C"&gt;2019/2020&lt;/a&gt; כבש שלושה שערים ב-21 הופעות בליגת העל. ב-4 במרץ 2020 ערך את הופעתו האחרונה במועדון וכבש את שער הניצחון בהארכה מול הפועל רעננה ברבע גמר גביע המדינה, ולאחר שהעפיל עם הקבוצה לחצי הגמר ולפלייאוף העליון נדחו כל המשחקים בעקבות מגפת הקורונה. ב-15 באפריל 2020 שוחרר ספירובסקי לבקשתו מהמועדון ועזב את ישראל.